दो फरवरी को हुई थी शादी, दो मार्च को हादसे में विवाहिता की मौत
जगाधरी जेल के पास कार ने बाइक को मारी टक्कर
यमुनानगर| बिलासपुररोड पर कार चालक ने बाइक को टक्कर मार दी। बाइक पर जगाधरी के गांधी नगर निवासी शुभम अपनी बहन (24) सोनिया को लेकर गांव मारवाकलां में शादी समारोह में जा रहा था। हादसे में सोनिया की मौके पर ही मौत हो गई। वहीं शुभम को चोटें लगी हैं। मृतक सोनिया की दो फरवरी को अम्बाला निवासी अमन के साथ शादी हुई थी। वह शादी के बाद फेरा डालने के लिए मायके आई हुई थी। दो मार्च यानी वीरवार को उसकी हादसे में मौत हो गई। पुलिस ने शव का पोस्टमार्टम करा परिजनों को सौंप दिया और कार चालक पर केस दर्ज कर लिया है।
गांधी नगर निवासी शुभम के अनुसार वह बहन सोनिया को बाइक पर बैठाकर मारवाकलां गांव में शादी में जा रहा था। जैसे ही वे जिला जेल के पास पहुंचे तो तेज रफ्तार कार चालक ने टक्कर मार दी। टक्कर लगते ही उसकी बहन कार के आगे जा गिरी और कार उसके ऊपर से निकल गई। कार चालक फरार हो गया। जैसे ही उसने बहन को उठाया तो उसकी मौत हो चुकी थी। उधर, शहर जगाधरी पुलिस का कहना है कि शव का पोस्टमार्टम करा परिजनों को सौंप दिया है। कार चालक की तलाश शुरू कर दी है।
यमुनानगर | सड़कदुर्घटना में हुई मौत के बाद विलाप करता परिजन।
hin_Deva hin_Deva hin_Deva hin_Deva hin_Deva